Det er skrevet bøker og mange artikler om slekter med varianter av navnet Skanke. Det er antatt at en stamfar for en av slektene kom på 1500-tallet fra Jemtland. Det er også lansert at slekten Skanke skal være etterkommere av kongeslekten på øya Man, som da er en del av slektstreet til den engelske kongefamilien. Man har tre rustningskledte ben i triskele som våpenmerke fra middelalderen. Heraldisk sett er dette diskutabel fordi det er mange steder, personer og slekter som bruker rustningskledt ben (ett eller flere) i våpenskjold. I Norge ble triskele brukt i segl av Hallstein Thorleifsson i 1303 og Nikulas Hallsteinsson i 1345 (avbildet i Huitfeldt-Kaas 1899-1950).